óṣadhayaḥ prátimodadhvamagnímetáṃ śivámāyántamabhyátra yuṣmā ítyetáddhaitásmādāyata óṣadhayo bibhyati yadvaí no 'yaṃ ná hiṃsyādíti tā́bhya évainametáchamayati prátyenam modadhvaṃ śivó vo 'bhyaíti ná vo hiṃsiṣyatī́ti vyásyanvíśvā ánirā ámīvā niṣī́danno ápa durmatíṃ jahī́ti vyásyanvíśvā ánirāścā́mīvāśca niṣī́danno 'pa sárvam pāpmā́naṃ jahī́tyetát